АКАФИСТ АПОСТОЛУ ХРИСТОВУ САМУИЛУ 
для келейного чтения всем любящим и чтущим святую память старца Самуила и 
надеющихся на его предстательство пред Богом 


КОНДАК І 


Избранный апостоле Христове явился еси Руси Киевския похвало и заступление, 
Царствия Небеснаго проповедниче, ангелам преподобие Самуиле, яко имея 
дерзновение ко Господу, от всяких нас бед свободи, да зовем ти: Радуйся, Самуиле, 
апостоле Христове и молитвенниче о душах наших. 


ИКОС 1 


Ангелам сослужителю и человекам заступниче, яви тя Милосердный Господь во дни 
мятежа и нестроения богоборческаго, но яко измлада к Богу любовь стяжал еси, 
людиям послужил еси, тем же и мы, богохвальне Самуиле, надежду на помощь твою 
имуще, зовем ти таковая: 

Радуйся, измлада Господа возлюбивый; 

Радуйся, родителей своих благочестивых чадо доброе; 

Радуйся, пророку Божию Самуилу тезоимените; 

Радуйся, благодатию Христа велис осиянный; 

Радуйся, явления Матери Божией удостоенный; 

Радуйся, плодами благочестия украшенный; 

Радуйся, дивный Христа проповедниче; 

Радуйся, милостивый людям помощниче; 

Радуйся, чистоты православныя веры ревнителю; 

Радуйся, ради Христа поношение претерпевый; 

Радуйся, ветвь плодовитая лозы Иисусовой; 

Радуйся, милость Владычицы смирением стяжавый; 

Радуйся, Самуиле, апостоле Христове и молитвенниче о душах наших. 


КОНДАК 2 


Еще отроком избра тя на служение Себе Господь, яви ти святителя Митрофана, да 
повеле показати грядущие на Землю беды и напасти, дабы имел еси, достохвальне 
Самуиле едине попечение: верно служити еси Христу Богу, и воспевати Ему песнь: 
Аллилуиа. 


ИКОС 2 


Разум небесный даровал ти Господь, от Него же возлюблен был еси, и лику избранных 
апостолов сопричтен еси; послал Господь живое Слово из уст Своих, да видит и слышит 


все Небесное Самуиле, дабы спасати живых и умерших людей; мы же, слышавше 
попечение о тебе Господа, воспеваем ти сицевая: 

Радуйся, любимче Божий, верных спасение; 

Радуйся, обрадовавый Его Истине служением; 

Радуйся, явления святителя Митрофана удостоенный; 

Радуйся, света Истины добрый свидетелю; 

Радуйся, диавольския тьмы прогонителю; 

Радуйся, верный сеятелю на ниве Божией; 

Радуйся, разум небесный во спасение людей направивый; 

Радуйся, к лику избранных апостолов призванный; 

Радуйся, благодатию Христа укрепленный; 

Радуйся, многажды райскою радостию напоенный; 

Радуйся, видевший спасение томленников ада прегорькаго; 

Радуйся, яко тобою их свободил Господь; 

Радуйся, Самуиле, апостоле Христове и молитвенниче о душах наших. 


КОНДАК 3 


Силою благодати Божия укрепляемый, всехвальне Самуиле, душу имаше боголюбиву и 
сердце милостиво, последовал еси на защиту Отечества Российскаго от ворогов 
иноземных, душу свою за Господа и за други положити восхотел еси; людие своя, 
молитвою к Богу от разорения, плена и лютыя смерти помощью Вышняго оградил еси, 
тем же помози и нам стобою благодарственно взывати Милосердному Богу: Аллилуиа. 


ИКОС 3 


Имеяше попечение о людиях Божиих, преподобный Самуиле, яко агнец незлобивый 
тяжко от ворогов пострадал еси, и недвижимо, в велией скорби на одре болезни 
лежаще, доколе увиде еси телесными очима Богообрадованную Владычицу, и получил 
от Нея утешение и исцеление, того ради мы, радуяся, сподобимся пети ти: 

Радуйся, боголюбиву душу свою Господеви вручивый; 

Радуйся, всехвальне зашитниче Отечества Российскаго; 

Радуйся, душу свою Богу за други посвятивый; 

Радуйся, помошью Вышняго народ от врага защитивый; 

Радуйся, милостиве попечителю о людиях Божиих; 

Радуйся, агнец незлобивый, от ворогов пострадавый; 

Радуйся, в болезни и поругании не отчаявший; 

Радуйся, ангелам преподобие. Владычицу видевый; 

Радуйся, исцеления от Нея удостоенный; 

Радуйся, многажды Матери Божией послуживый; 

Радуйся, исполнителю воли Царя Небеснаго; 

Радуйся, сосуде благодати, просвещающий верныя; 

Радуйся, Самуиле, апостоле Христове и молитвенниче о душах наших. 


КОНДАК 4 


Бури житейския, беды и напасти нападе на тя, верный служителю Христове Самуиле, с 
того времени жизнь твоя потече богатая болезнями, а бедностию и скорбями еще 
богаче, ибо настало время, егда истинныя почитатели Бога стали в поругании; и многия 
обижали тя, но терпел Самуиле, ради Христа, всякие поношения и злоключения, того 
ради вместе с тобою благодарственно Триипостасному Богу воспоем: Аллилуиа. 


ИКОС 4 


Слышаще дивных о Бозе труды твоя, смиренномудрый Самуиле, егда по апостольскому 
призванию прошел еси Небо и Небеса Небес, Землю Кротких, а Рай во вся дни был 
отрадой тебе, ад обнажил пред тобою Господь и дал еси отведати муки, и жалостию 
растворенный, молитвою и скорбями свобождал томленников ада, безпрестанно славя 
Милостиваго Бога, тем убо и мы еси смеренно вопием ти: 

Радуйся, Архистратигу сил небесных подражателю; 

Радуйся, исполнителю трудов Христовых; 

Радуйся, безсмертные миры многажды посетивый; 

Радуйся, скорбящих жен и чад их ада свободителю; 

Радуйся, милостивый утешителю не чаявшим спасения; 

Радуйся, сопроводителю счастливцев в обители Райския; 

Радуйся, скорбей и печалей наших избавление; 

Радуйся, Духа Святаго пречестное жилище; 

Радуйся, людиям отчаявшим спасение благовествующий; 

Радуйся, всем, за истину угнетенным, прибежище; 

Радуйся, чадо Христа Бога смиренное; 

Радуйся, причастниче славы Господней; 

Радуйся, Самуиле, апостоле Христове и молитвенниче о душах наших. 


КОНДАК 5 


Боголюбивый апостоле Христове Самуиле, воспросиши Пречистую Богородицу: «О, 
Мати Божия, како нас спасает Бог? Понеже не имамы добрых дел, не имамы милости, 
ни молитвы, ни веры ...» И рече Пресвятая Владычице: «О, людие возлюбленнии, 
обратитесь ко спасению и помяните, яко милосердие Божие безпредельно 
простирается, даже до ада, и сынов геены делает сынами Славы в Царствии Небесном, 
по молитвам избранников и Церкви Божией». Тако и мы на Земли, возрадовавше 
тобою, смиренне Самуиле, поем прославльшему тя Господу: Аллилуиа. 


ИКОС 5 


Видевше тя, целомудренне Самуиле, имуща образ міра сего преходящь, и славу 


человеческую ни во что вменяху, Сама Царице Неба и Земли являлась к тебе многажды, 
исцеляя, укрепляя и помогая ти, счастливый страдальче, и был тако глас с Небеси из уст 
Ея: «Самуиле, возвести в утешение скорбей стаду Христову о детском сиротстве Матери 
Божией, и запиши несказанное Рождество Спаса Мира». Ты же, велия радости 
исполнився, еси прими от нас бпагодарящия глаголы сия: 

Радуйся, избранниче, беседы Матери Божией сподобивыйся; 

Радуйся, утешение во спасении людиям Земли возвещающий; 

Радуйся, человеков к молитве и вере Православной призывающий; 

Радуйся, людиям любовь и милость Божию показавый; 

Радуйся, светом веры Христовой безверных просвещающий; 

Радуйся, житием своим терпению нас научающий; 

Радуйся, молитвенный щит и незлобие міру являющий; 

Радуйся, людиям о детском сиротстве Владычицы возвестивый; 

Радуйся, тайну о Рождестве Христа міру явивый; 

Радуйся, вся немошныя и унывающия ободряющий; 

Радуйся, живущих скорбно утешением озаряющий; 

Радуйся, слезы плачущих молитвою исцеляющий; 

Радуйся, Самуиле, апостоле Христове и молитвенниче о душах наших. 


КОНДАК 6 


Проповедник немолчныя тайны Пресвятыя Троицы явился еси, добродетельный 
Самуиле, егда отнесен бысть Премудростию Божией на Небеси, и в непреступном 
златом Свете увиде Пресвятую Троицу, и слыша егда рече Бог: «Самуиле, Божия Воля 
совершается в тебе, и от сего часа ты еси священник Бога Вышняго». Тем же и мы, 
дивяшеся величию избрания твоего, воспеваем Господу хвалебную песнь: Аллилуиа. 


ИКОС 6 


Возсиял, избранниче Спасов, яко светильник лучезарный, в темных обиталишах адовых, 
и яко миро боготечное возвещал еси томленникам, не чающим надежды на спасение, 
яко помиловал и свободил их Бог, по предстательству Самуилову; ты же еси провождал 
их в обители Райския, идеже несть болезнь, ни печаль, но жизнь 

бесконечная. Тем же и мы ублажаем подвиги и труды твоя, сице вопием ти: 

Радуйся, добродетельный сотрудниче Христове; 

Радуйся, дивый зрителю Пресвятыя Троицы; 

Радуйся, величием священства от Бога Вышняго одаренный; 

Радуйся, великаго избрания удостоенный; 

Радуйся, спасение томленникам ада принесший; 

Радуйся, в Райские обители свобожденныя провождающий; 

Радуйся, Небеса Небес нам открывающий; 

Радуйся, Райскую жизнь всем возвещающий; 

Радуйся, обиталища адския отверзающий; 


Радуйся, милости и сострадания преисполненный; 
Радуйся, дивную крепость духа в скорби показавый; 
Радуйся, Самуиле, апостоле Христове и молитвенниче о душах наших. 


КОНДАК 7 


Хотяще силу Божию явити богооставльшему народу, посетил Самуила Сладчайший 
Иисусе в Сионской горнице, и рече: «Здравствуй, брате Петре, подражателю Ангелам 
Хранителям Моим, утрудился еси, а трудящему Сам Господь помогает», и наполнил тя 
благодатию; ты же возрадоваше зело воспел Всемилостивому Богу: Аллилуиа. 


ИКОС 7 


Новаго Иова яви тя Господь міру, и даде ти крест преблагословенный: сеяти людиям 
слово Божие, да свобождати младенцев всех скорбящих жен Земли, от ада 
преисподняго; и странну награду приимати: токмо горе да оболгание, токмо слезы, 
болезнь и досаждение. Мы же с любовию почитаем дивное служение твое, 
богопроповедниче Самуиле, и воспеваем ти сицевая: 

Радуйся, зрителю Иисуса Сладчайшего; 

Радуйся, даром благодати апостола Петра удостоенный; 

Радуйся, делы богоугодными людиям послуживый; 

Радуйся, достойный крине Рая Иисусова; 

Радуйся, класе Божественный плод сторицею принесший; 

Радуйся, преблагословенный крест свой міру явивый; 

Радуйся, сострадательнейший из скорбящих, тем Христу угодивый; 

Радуйся, человеческаго рода спасение и возвышение; 

Радуйся, по Бозе непостыдное наше упование; 

Радуйся, немолчный Евангелия благовестниче; 

Радуйся, жизнею святей твоей нас ко Христу призвавый; 

Радуйся, небошественный Самуиле, Его слава и украшение; 

Радуйся, Самуиле, апостоле Христове и молитвенниче о душах наших. 


КОНДАК 8 


Странными чудесы прославляяся, тако воспросил еси, смиренне Самуиле: «Почто мя 
избра Господь на служение сие, но не ученаго и властьимущаго?» Услышав же слова от 
Архангела таковая: «Высшее у Господа смирение еси со страхом Божиим, но того тии не 
имут, потому благочестие міра и века сего во аде вселяется». Темже стобою, апостоле 
Христове Самуиле, взываем к избравшему тя Господу: Аллилуиа. 


ИКОС 8 


Вся Церковь Небесная и Земная почитает тя, преподобне ангелам Самуиле, тако бо 
любовию приял еси иго и поношение Христово, со всяким преподобием с Богом 
шествовати еси. Тако и мы, видя вся бо сия труды твоя, прерадостно вопием ти: 
Радуйся, смиренный служителю Бога Вышняго; 

Радуйся, показавый нам любовь со страхом Божиим; 

Радуйся, паче мудрецов мира сего богомудрым явился еси; 

Радуйся, яко тебя Бог велия премудростию одарил еси; 

Радуйся, яко тебе истинному богословию Христос научил еси; 

Радуйся, христианам во спасение крепкое прибежище; 

Радуйся, всем врагам непоколебимый победителю; 

Радуйся, волю свою добродетельным житием укрепивый; 

Радуйся, православных постов ревнителю; 

Радуйся, немощныя и грешныя молитвенный к Богу предстателю; 

Радуйся, душам нашим сокровище нетленное; 

Радуйся, воине Христов непобедимый; 

Радуйся, Самуиле, апостоле Христове и молитвенниче о душах наших. 


КОНДАК 9 


Всяк чин ангельский удивися и возрадоваше Воскресению Христову, ад же притрепетен 
бысть, видя Царя Небеснаго в преисподния Земли сшедшего и узы вечныя 
сокрушившего, тем узники свободившаго, тако же вси чины Небесные и людие земные 
зело удивишася, яко смертнаго тя человека, милостиве апостоле Христове Самуиле, 
Милость Владыки обретшаго; тем воздвигл еси тя Господь по велению Своему, ада 
свободителем. Мы же, таковую тайну сердцем объемлюще со умилением воспеваем 
Богу: Аллилуиа. 


ИКОС 9 


Витийство человеческое не возможет достойно воспети и прославити подвиги и 
чудесное твое Богу служение, Самуиле всехвальне, апостоле Христове прелюбимый, 
наипаче прими от нас сия песни препростыя, в похвалу тебе возносимыя: 
Радуйся, милостиве апостоле, милость Христа обретший; 

Радуйся, Христовою любовию ада свободителю; 

Радуйся, скитания во аде ради спасения людей претерпевый; 

Радуйся, жизнь цветами терпения и скорбей украсивый; 

Радуйся, видевший неприступный Свет Славы Божией; 

Радуйся, возвещающий Христову Истину людиям, хотящим спасения; 

Радуйся, прославленный подвигами твоего Богу служения; 

Радуйся, к служению епископскому Богом призванный; 

Радуйся, Светом Христовым всех просвещающий; 

Радуйся, братолюбное гостеприимство людиям исполняющий; 

Радуйся, всехвальне апостоле, велии муки от адских стражей претерпевый; 


Радуйся, долготерпеливе, во успении своем нас не оставляющий; 
Радуйся, Самуиле, апостоле Христове и молитвенниче о душах наших. 


КОНДАК 10 


Спасти хотя всякаго человека, рече о тебе Преблагословенная: «Такожде ты, Самуиле, 
любимче Мой, Даром Духа Святаго обладавши, тем бо свобождаеши томленников ада 
для Славы Божией, чесо и повеле ти творити Бог», сему радуяся, молим ти ся, 
милосерде апостоле, помози сродников наших усопших мук свобождати, нам же в вере 
православней непоколебимо стояти и пети Богу: Аллилуиа. 


ИКОС 10 


Стена еси всем притекающим с верою к заступлению твоему, Самуиле, дивно бо 
служение твое Богу, яко ты еси в обители Небесныя ныне пребываеши и молитвенно 
Богу предстоиши, не презри почитающих святую память твою, в бедах и скорбех 
житейских благоговейно взывати ти сицевая: 

Радуйся, любимче Преблагословенныя Владычицы; 

Радуйся, яко избра тя апостолом Христос; 

Радуйся, служением Богу яко солнце возсиявый; 

Радуйся, страданиям Христа подражавый; 

Радуйся, к покаянию сердца обращаяй; 

Радуйся, козни лестии людиям обличивый; 

Радуйся, яко чрез тебя грешников ада свободил Господь; 

Радуйся, яко они избавлены от клятвы законныя и муки вечныя; 

Радуйся, Небеснаго причастия еще на Земли сподобивыйся; 

Радуйся, поручителю во спасение многих душ; 

Радуйся, посылающий утешение в скорби житейския; 

Радуйся, сеющий щедро во благовестии Христовом; 

Радуйся, Самуиле, апостоле Христове и молитвенниче о душах наших. 


КОНДАК 11 


Пение Пресвятой Троице приносили со всеми святыми всехвальне Самуиле, имаше от 
Бога еще на Земли суща корень разума, источник премудрости и реку видения Славы 
Божией, и от Небесных высот помогавши всем живущим под Солнцем ликованием 
райским и торжеством небесным, верно чтущим святую память твою и поющим стобою 
Богу: Аллилуиа. 


ИКОС 11 


Светоподательный светильниче Трисолнечного Света являшеся верным, апостоле 
Христове Самуиле, и всех нас невидимо озаряеши и вразумляеши имети мир и любовь 


христианскую между собою, по чистой совести сущу, да все пребудем како ты еси: 
препростые и правдивые, и скупые на гнев, да щедрые на всепрощение, сие бо есть 
верх добра и верх самой благодати, да безпечально воспоем ти таковая: 

Радуйся, всехвальне Самуиле, пение Пресвятей Троице достойно приносящий; 
Радуйся, велий дар Боговидения смирением и терпением обретший; 

Радуйся, добро деющий, тем благодатию Христовою облагоуханный; 

Радуйся, во плоти безплотных Ангелов сослужителю; 

Радуйся, яко смирением, пощением и молитвами архангелов удививый; 

Радуйся, гнев, сребролюбие и сластолюбие умертвивый; 

Радуйся, плоть со страстьми и похотьми убо распенший; 

Радуйся, красоту и славу міра сего презревый; 

Радуйся, яко сам еси препростый и скупый на гнев; 

Радуйся, щедрый на всепрощение; 

Радуйся, яко тобою подается радость всем; 

Радуйся, премудрый вождю противу сил адовых; 

Радуйся, Самуиле, апостоле Христове и молитвенниче о душах наших. 


КОНДАК 12 


Благодать и милости испроси нам у Господа, Самуиле, посланниче и пророче Божий, 
яко стяжал еси велие к Богу дерзновение, даруяй от Милосерднаго Христа покаяние во 
всех гресех наших, исправления жития людиям кающимся, да приумножит всем 
Сладчайший Иисусе Христе познание Божией Истины, дабы нам еще на Земли 
достойно пети Ему со Отцем и Святым Духом: Аллилуиа. 


ИКОС 12 


Поюще чудеса твоя, Самуиле Боговидче, и почитаем болезни и труды твоя, ими же 
трудился еси во благовестии Христовом, во спасение людей заблудших, понеже Славы 
Божией и Благодати, спасающей нас, конца не бывает, но радость вечная, и мы ныне 
ликующе о Небесной славе твоей, доброжелателю наш, со умилением вопием ти: 
Радуйся, даровавый Христом радость вечную; 

Радуйся, проповедниче, яко всякому роду есть спасение Иисусом Христом; 

Радуйся, велие дерзновение ко Пресвятей Троице стяжавый; 

Радуйся, светоносный столпе Церкви Православный; 

Радуйся, исполненный радости Господа Иисуса Христа; 

Радуйся, во благоухании светом нетленно присно почивающий; 

Радуйся, во светлостех святых с Богом пребывавши; 

Радуйся, со пророки и апостолы прославлен еси; 

Радуйся, со святители и мученики ликовствуеши; 

Радуйся, Отечества нашего непобедимый защитниче; 

Радуйся, незримый о нас ходатайниче; 

Радуйся, яко со всеми избранными Божиими присно торжествуеши; 


Радуйся, Самуиле, апостоле Христове и молитвенниче о душах наших. 
КОНДАК 13 


О всехвальне пророче Божий и апостоле Христове Самуиле, приими малое сие моление 
наше в похвалу тебе приносимое, и умоли Сладчайшего Иисуса Христа избавитися нам 
муки вечныя, да сподобимся от милосердия Божия ликования Райскаго и торжества 
Небеснаго, где стобою воспоем Всещедрому Богу во веки веков: Аллилуиа. 


Сей Кондак чтется трижды. И паки чтутся: Икос 1: Ангелам сослужителю... и Кондак 1: 
Избранный апостоле... 


МОЛИТВА 


О прелюбимый пророче Божий и апостоле Христове Самуиле, сподобивыйся прияти 
в своей Сионской горнице Господа Нашего Иисуса Христа со Пречистей Владычицей 
Богородицей и Архангелами, бывшими свидетелями сего явления и одарения тебя 
великими Дарами Божиими. Вемы, яко много может молитва избранника Божиего, 
тако бо и явил тя Господь, заблудшим и скорбящим людиям Земли Русския. 

Услыши стенания наша, многотерпеливе Самуиле, от міра сего грешнаго и 
прелюбодейнаго произносимыя, и Христом воскреси души наша, умервщленныя 
множеством грехов, к тебе с верою и любовию припадающих, и твоего милостиваго 
предстательства о нас пред Престолом Пресвятыя Троицы просящих. 

И паки, молим тя, Боговидче Самуиле, умоли Пресвятую Троицу, ибо нет пределов и 
границ любви Господа к созданию Своему, дабы не пристала излиять Любовь Его на нас 
грешных, ибо токмо огнем Любви Божией распаляются умы и сердца наши 
окаменелыя, дабы любити Всещедраго Бога и во всем творити волю Его. 

Молений наших не отврати, всехвальне Самуиле, тако возлюблен еси Господом, но 
возноси усердныя и богоприятныя молитвы о граде сем, о святой обители сея, о всей 
Святей Церкви Православней и о всей Святей Великой Руси, и народе ея. Дабы не 
погибнуть нам во времена сии последния и лукавыя, егда только малое стадо и мало 
пастырей остались верными Христу Богу, но что убо чаю, егда вся сия возвещал Господь 
людиям Земли, чрез Своих пророков и апостолов. И како ты еси, многоскорбящий 
Самуиле, гоним был, тако убо прежде пророцы гонимы и убиваемы были, но дела 
своего пророческаго не оставляли, и вели людей ко спасению, тако не остави и нас 
грешных, надеющихся на помощь твою, и помози нашему преображению Иисусом 
Христом для жизни вечной в Царствии Небесном. Аминь. 


ИНАЯ МОЛИТВА 
О, верный Христу Самуиле, по велению Божию исполнил еси дивное служение свое: 


свобождение допотопных грешников и тысячи тысяч других томленников ада, коих в 
Райские обители Христом вселил еси, не остави и нас без утешения сего. Вся бо сия 


слышавше молим ти ся, доброжелателю наш, не имамы бо инаго предстателя кроме 
тебе, убо прежде умоли Всеблагаго Бога помиловати вся поколения сродников наших 
усопших и безвинно убиенных нами чад, которые по делам нашим и по нерадению к 
своему спасению стали добычею ада прегорькаго, но дабы свободил их Господь и 
вселил в обители Райския, по безпредельному милосердию Своему, и не лишил их 
Небесных Своих благ. 

И сколь многим помогал ты, Самуиле, Христов к нам посланниче, еще при жизни 
своея на Земле, молим тя и мы, грешныя, слабыя и скорбящия: умоли Господа Бога 
Вседержителя дати нам во времена сии скорбныя Силы Его, чтобы одержать победу 
над нашими греховными привычками, но покаянием, молитвою и стоянием в вере 
Православной даже до смерти, угождати Христу Богу. Дабы спастися нам со чадами 
нашими и сродниками для жизни вечной со Христом в Царствии Небесном, по 
благодати и человеколюбию Господа, которому от нас слава и благодарение со 
Безначальным Его Отцем и Пресвятым Духом во веки. Аминь. 


